कोटद्वार: अजीम प्रेमजी फाउंडेशन की ओर से मॉडल प्राइमरी स्कूल सुखरौ के छात्रों व अध्यापकों को कहानियों के महत्व के बारे में जानकारी दी गई। कहा कि अच्छी कहानियां हमारे मन व मस्तिष्क में छाप छोड़ती हैं। कहानियों से हमें जीवन में कई सीख मिलती है। इस दौरान विद्यालय में छात्रों के लिए अलग से कहानियों का वादन शुरू किया गया।

गुरुवार को आयोजित कार्यशाला में संस्था की ओर से आए संजय नौटियाल ने कहा कि कहानी में केवल मनोरंजन ही नहीं होता, अपितु उसका एक निश्चित उद्देश्य भी होता है। कहानियां लोगों को जीवन का आर्थ समझाने में मदद करती हैं। अध्यापकों को छात्रों को कहानियों के प्रति जागरूक करना चाहिए। इस मौके पर विद्यायल की प्रधानाध्यापिका कल्पना तिवाड़ी, अध्यापक राजीव थपलियाल, राकेश लखेड़ा, गोदांबरी बिष्ट, उमा रावत, शबनम खातून, गरिमा रावत आदि मौजूद रहे। (संस)

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस